การบินไทยปรับเที่ยวบินประจำฤดูร้อน
การบินไทย เผยปรับเปลี่ยนเที่ยวบินในตารางการบินประจำภาคฤดูร้อน ปี 2553 ให้สอดคล้องกับปริมาณการสำรองที่นั่งและการเดินทางของผู้โดยสาร
20 ก.พ. 2553

การบินไทย เผยปรับเปลี่ยนเที่ยวบินในตารางการบินประจำภาคฤดูร้อน ปี 2553 ให้สอดคล้องกับปริมาณการสำรองที่นั่งและการเดินทางของผู้โดยสาร
นายปิยสวัสดิ์ อัมระนันทน์ กรรมการผู้อำนวยการใหญ่ บริษัท การบินไทย  เปิดเผยว่า การบินไทยได้ปรับเปลี่ยนเที่ยวบินในตารางการบินประจำภาคฤดูร้อน ปี 2553 เพื่อให้สอดคล้องกับปริมาณการสำรองที่นั่งและการเดินทางของผู้โดยสาร ระหว่างวันที่ 28 มีนาคม-30 ตุลาคม 2553 ดังนี้       เส้นทางบินระหว่างประเทศ ทำการบินเส้นทางไป-กลับ กรุงเทพฯ-โยฮันเนสเบิร์ก สัปดาห์ละ 4 เที่ยวบิน เริ่มตั้งแต่วันที่ 17 พฤษภาคม เป็นต้นไป ลดเที่ยวบินเส้นทางไป-กลับ กรุงเทพฯ-ออสโล เหลือ 5 เที่ยวบิน ลดเที่ยวบินเส้นทางไป-กลับ กรุงเทพฯ-มอสโก เหลือ 3 เที่ยวบิน ปรับเส้นทางบินจากเดิมเส้นทางฮ่องกง-ภูเก็ต-กรุงเทพฯ เป็นฮ่องกง-ภูเก็ต ปรับเส้นทางบินจากเดิมเส้นทางไป-กลับ กรุงเทพฯ-ฮ่องกง-ไทเป เป็นกรุงเทพฯ-ฮ่องกง ปรับเส้นทางบินจากเดิมเส้นทางไป-กลับ กรุงเทพฯ-มะนิลา-โอซากา เป็นกรุงเทพฯ-มะนิลา และยกเลิกเส้นทางไป-กลับ กรุงเทพฯ-คูเวต
ส่วนเส้นทางบินภายในประเทศ ตั้งแต่วันที่ 1 มีนาคมนี้ เป็นต้นไป การบินไทยจะร่วมมือกับสายการบินนกแอร์ ทำการบินร่วม 3 เส้นทาง ได้แก่ เส้นทางไป-กลับ กรุงเทพฯ-พิษณุโลก กรุงเทพฯ-อุบลราชธานี และเชียงใหม่-แม่ฮ่องสอน และการบินไทยยังคงบินเส้นทางไป-กลับ กรุงเทพฯ-อุบลราชธานี